ΓΡΑΠΤΗ ΕΡΩΤΗΣΗ E-0421/99

υποβολή: Ernesto Caccavale (UPE) προς την Επιτροπή

(1 Μαρτίου 1999)

Θέμα: Νομοθετικές ελλείψεις όσον αφορά τους κινδύνους που συνδέονται με την έκθεση σε αμίαντο για τους εργαζομένους στον ναυτιλιακό τομέα

Έχοντας υπόψη ότι η οδηγία 83/477/ΕΟΚ(1) σχετικά με την προστασία των εργαζομένων από τους κινδύνους που συνδέονται με έκθεση σε αμίαντο κατά τη διάρκεια της εργασίας τους, περιλαμβάνει την οδηγία 80/1107/ΕΟΚ(2) σχετικά με τις πτυχές όσον αφορά την ασφάλεια στο χώρο εργασίας, στο σημείο 2 του άρθρου 1, αποκλείει σαφώς από τη σχετική ρύθμιση τους εργαζομένους στον ναυτιλιακό τομέα καθώς και τον τομέα των εναερίων μεταφορών αφήνοντας όμως την ελευθερία στα κράτη μέλη να εφαρμόζουν ή να καθιερώνουν νομοθετικές, ρυθμιστικές ή διοικητικές διατάξεις διασφαλίζουσες μια μεγαλύτερη προστασία των εργαζομένων;

Η ιταλική κυβέρνηση, έστω και αν έχει μεταφέρει στο εθνικό δίκαιο την κοινοτική οδηγία, δεν φρόντισε να ρυθμίσει την κατάσταση σχετικά με τους εργαζομένους που αποκλείονται από τους ως άνω κανονισμούς, αφήνοντας έτσι ένα νομοθετικό κενό, σχετικά με το πρόβλημα και στερώντας της αναγκαίας προστασίας στους εν λόγω τομείς;

Ο αμίαντος είναι ουσία εξαιρετικά βλαπτική και δυστυχώς έχουν ήδη εξακριβωθεί στην Ιταλία και σε άλλες ευρωπαϊκές χώρες ασθένειες, ακόμη δε και θάνατοι ναυτολογημένου προσωπικού λόγω πνευμονοκονίασης.

Ερωτάται επομένως η Επιτροπή:

1. Για ποιό λόγο αποκλείστηκαν από την προαναφερθείσα οδηγία ΕΟΚ σχετικά με την προστασία των εργαζομένων που εκτίθενται σε αμίαντο, οι κατηγορίες εργαζομένων της ναυτιλίας και των εναερίων μεταφορών;

2. Για ποίους λόγους δεν ελήφθησαν στη συνέχεια μέτρα προκειμένου να καλυφθεί το εν λόγω νομοθετικό κενό, θέτοντας έτσι σε σοβαρό κίνδυνο την υγεία ορισμένων εργαζομένων;

3. Δεν θεωρεί ότι το νομοθετικό αυτό κενό, που αφήνουν τόσο τα κοινοτικά θεσμικά όργανα όσο και η ιταλική κυβέρνηση, δεν συνεπάγεται καταφανή παραβίαση της γενικής αρχής μη διάκρισης που εφαρμόζεται στην περίπτωση αυτή σε ένα σημαντικότατο πλαίσιο όπως εκείνο της προστασίας της υγείας και της ασφάλειας στο χώρο εργασίας;

Απάντηση του κ. Flynn εξ ονόματος της Επιτροπής

(6 Απριλίου 1999)

Η οδηγία του Συμβουλίου 83/477/ΕΟΚ της 19ης Σεπτεμβρίου 1983 για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας(3), ως ειδική οδηγία κατά την έννοια του άρθρου 8 της οδηγίας 80/1107/ΕΟΚ της 27ης Νοεμβρίου 1980 για την προστασία των εργαζομένων από τους κινδύνους που οφείλονται στην έκθεσή τους κατά τη διάρκεια της εργασίας σε χημικά, φυσικά ή βιολογικά μέσα(4), προβλέπει τον αποκλεισμό της θαλάσσιας ναυσιπλο ας και της αεροπλο ας, οι οποίες καλύπτονταν από ειδικές διεθνείς διατάξεις.

Το 1990 το Συμβούλιο εξέδωσε την οδηγία 90/394/ΕΟΚ της 28ης Ιουνίου 1990 για την προστασία των εργαζομένων από τους κινδύνους που οφείλονται στην έκθεσή τους σε καρκινογόνους παράγοντες κατά την εργασία(5). Η οδηγία αυτή, ως ειδική οδηγία της οδηγίας πλαισίου 89/391/ΕΟΚ του Συμβουλίου της 12ης Ιουνίου 1989 σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(6), εφαρμόζεται σε όλους τους τομείς δραστηριοτήτων, ιδιωτικούς ή δημόσιους, με ορισμένες πολύ ειδικές εξαιρέσεις για ορισμένες δραστηριότητες της δημόσιας διοίκησης.

Αυτό σημαίνει ότι από το 1991, όταν όλες οι κατηγορίες αμιάντου ταξινομήθηκαν ως καρκινογόνες σε κοινοτικό επίπεδο, η θαλάσσια ναυσιπλο α και η αεροπλο α καλύπτονται "de facto" από την κοινοτική νομοθεσία σχετικά με την προστασία των εργαζομένων.

Ενόψει απάντησης στα συμπεράσματα του Συμβουλίου της 7ης Απριλίου 1998 για την προστασία των εργαζομένων από τους κινδύνους που οφείλονται στην έκθεσή τους στον αμίαντο(7), η Ευρωπαϊκή Επιτροπή εξετάζει τα υφιστάμενα μέτρα προκειμένου να αποφασίσει εάν είναι αναγκαία η θέσπιση άλλων διατάξεων.

(1) ΕΕ L 263 της 24.9.1983, σελ. 25.

(2) ΕΕ L 327 της 3.12.1980, σελ. 8.

(3) ΕΕ L 263 της 24.9.1983.

(4) ΕΕ L 327 της 3.12.1980.

(5) ΕΕ L 196 της 26.7.1990.

(6) ΕΕ L 183 της 29.6.1989.

(7) ΕΕ C 142 της 7.5.1998.